Greg Rouse
Greg W. Rouse on ameerika merebioloog, kes on spetsialiseerunud merefauna liigilise mitmekesisuse uurimisele. Greg Rouse sai Queenslandi Ülikoolist bakalaureuse- ja magistrikraadi ning Sydney Ülikoolist doktorikraadi (PhD). Alates 2006. aastast töötab Rouse Scripps Institution of Oceanography merebioloogia uurimisdivisjonis. Ühtlasi on ta Scrippsi bentaali selgrootute kollektsiooni kuraator ja California Ülikooli San Diegos merebioloogia distingeeritud professor.